Göy Jasmin

"Göy Jasmin"(ing.Blue Jasmine) — rejissorVudi Alleninfilmi. Rejissorun yaradıcılığındadramjanrında çəkilmiş azsaylı filmlərdən biridir. Filmin dünya premyerası 26 iyul 2013-cü ildə baş tutmuşdur (məhdud yayımNyu-YorkvəLos-Ancelesdəkeçirilmişdir). GenişAmerikayayımı 23 avqust tarixindən başlamışdır.
Filmdə baş roluKeyt Blanşettifa edir. Tənqidçilərin rəyinə görə aktrisa Vudi Allenin yaradıcılığında ən güclü obrazlardan birini yaratmışdır. Aktrisa Ən yaxşı qadın roluna görə"Oskar" mükafatınanamizədlərin bütün bənzər siyahılarında yer almışdır. Bu roluna görə "Qızıl qlobus", "BAFTA" və "Oskar" da daxil olmaqla, bir çox mükafatlara layiq görülmüşdür.
"Jasmin" filmini yaxşı qarşılamış kino mətbuatı nümayəndələrinin iddiasına görə Allen "Brodvey üzərində tozanaq" filmindən sonra ən yaxşı ekran əsərini yaradıb. Bəzi rəyçilər "Jasmin" filminin süjetinin Tennesi Uilyamsın məşhur "Arzu tramvayı" pyesi və onun 1951-ci ildə çəkilmiş klassik ekran variantı ilə oxşar olduğunu bildirmişdilər.
Hel(Alek Bolduin)və Jasmin(Keyt Blanşett)Frensislər həyat yoldaşı kimi varlı həyat sürürlər. Bir gün hər şey məhv olur: fırıldaqçı Hel maliyyə məsələlərində uğursuzluğa düçar olub həbsxanaya düşür (hər halda filmin birinci yarısında qəhrəmanların söhbətlərindən belə məlum olur). Həbsindən bir qədər əvvəl Helin xəyanət etirafı Jasmin üçün vəziyyəti bir az da mürəkkəbləşdirir.
Depressiyaya düşən Jasmin San-Fransiskoya – eyni valideynlərin himayəsi altında birlikdə böyüdüyü kasıb Cincerin(Salli Hokins)yanına gəlir, qayğısız günlərini yada salır. Hel həbsxanada özünü asaraqintiharedir. Onun əvvəlki nikahdan olan doğma oğlu Denni(Olden Eyrenrayk)Jasmini baş verənlərdə günahkar bilərək onunla bütün əlaqələrini kəsir.
Jasmin içkiyə qurşanmağa başlayır. O, yerli diş həkimi Flikerinin(Maykl Stulbarq)katibəsi kimi işə düzəlir, lakin tezliklə müdirincinsi qısnamasıüzündən işdən çıxır. Jasmin ümidverici diplomat Duayt Uestleykə(Piter Sarsqaard)rast gələnə qədər yaşamağın mənası olmadığını düşünür. Daha yaxın ünsiyyət saxladıqdan sonra Uestleyk onun keçmişi haqqında məlumatı olmaya-olmaya Jasminlə ailə qurmaq istəyini dilə gətirir.
Uestleyklə Cincerin keçmiş əri Oginin(Endrü Days Kley)təsadüfi görüşü bütün planları alt-üst edir. Frensislər ailəsinə qarşı acıqlı olan Ogi Jasminin şəxsi həyatı ilə bağlı hər şeyi Duayta danışır. Eyni zamanda Jasminə hal-hazırda musiqi alətləri mağazasında işləyən Denni haqqında da məlumat verir. Məlum olur ki, aramsız xəyanətləri müqabilində qisas almaq üçün Heli elə Jasminin özü polisə verib. Başına gələnlərdən sonra Jasmin bacısına yalandan Duayta ərə getməyə hazırlaşdığını deyib onun mənzilindən çıxır.
Sonuncu səhnədə skamyada əyləşmiş Jasmin bundan sonra necə yaşayacağını bilməyərək öz-özü ilə danışır. Beynində Hellə tanış olduqları zaman səslənən"Blue Moon"mahnısı canlanır, lakin ilk dəfə olaraq mahnının sözlərini yadına sala bilmir.
2012-ci ilin martındaVudi Alleninnövbəti layihəsinin baş rolunda"Oskar" mükafatılaureatıKeyt Blanşettigörmək istədiyi elan olundu. Həmin ilin iyun ayında Blanşettin filmdə iştirakı rəsmi olaraq təsdiqini tapdı.
Filmin çəkilişləri 2012-ci ilin sonundaNyu-YorkvəSan-Fransiskodaaparıldı. 2013-cü ilin yanvarında Allen filmini"Blue Jasmine"adlandırdığını bildirdi. "Jasmin" — baş qəhrəmanın adıdır, filmin orijinal adını isə təxminən"kədərli, qüssəli Jasmin"kimi tərcümə etmək olar.
Filmdəki geyimlərin dizaynı ilə şəxsən Blanşettlə isti münasibətləri olanKarl Lagerfeldməşğul olmuşdur. Dizayner Süzi Benzinger hazırlığı belə xatırlayırdı:
Həyatı bir anda alt-üst olmuş əyyaşlığa qurşanan qadın kimi çətin obrazı yaratmaq üçün Blanşett "gözəl şərabdan ləzzət almağa" və bənzər vəziyyətə düşən qadınları müşahidə etməyə başlayır. Xüsusilə, qalmaqallı fırıldaqçıBernard Medoffunarvadı Rut Meydoffun həyatını öyrənir.
Film müsbət rəylər almışdır. Məşhur "Rolling Stone" jurnalının tənqidçisi Piter Trevers Keyt Blanşettin ifasını bəyənərək filmə 4 ulduz imkanından 3,5 ulduz vermişdir. "Roger Ebert" saytında isə film 4 ulduzdan 3-nə layiq görülmüşdür.
"Rotten Tomatoes" saytında yazılmış rəylərin 91 %-i müsbət olmuşdur.IMDbtamaşaçıları filmi 7,3 xalla qiymətləndiriblər. "Metacritic"dəki orta qiymətləndirmə 100-dən 78 xal təşkil edir.